पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण लगातार पैर पसार रहा है। बुधवार को 547 नए कोरोना पॉजिटिव मिले हैं। इसके अलावा जिला एसआरजी अस्पताल में भर्ती 9 कोरोना पॉजिटिव की इलाज के दौरान मौत हो गई। अब जिले कोरोना संक्रमितों की कुल संख्या 12283 हो गई है। इनमें से 7132 रिकवर हो गए हैं। अब एक्टिव केस 5055 रह गए है। इधर जिले में कोरोना से मरने वालों की संख्या अब 96 पर पहुंच गई है।जानकारी के अनुसार जिला एसआरजी अस्पताल में बुधवार को कोरोना पॉजिटिव 9 जनों की मौत हो गई।
कोविड वार्ड में भर्ती बकानी निवासी 66 वर्षीय वृद्ध के अलावा रामगंजमंडी निवासी 80 वर्षीय वृद्ध, भवानीमंडी खोखरियाखेड़ी निवासी 37 वर्षीय युवक, दिवलखेड़ा निवासी 55 वर्षीय महिला, भवानीमंडी निवासी 35 वर्षीय युवक, झालरापाटन निवासी 26 वर्षीया महिला, नानोर, बकानी निवासी 52 वर्षीय वृद्ध, बारां निवासी 47 वर्षीय अधेड़, ददियाखेड़ी निवासी 50 वर्षीय वृद्ध की गुरुवार को इलाज के दौरान मौत हो गई। सीएमएचओ डॉ. साजिद खान ने बताया कि बुधवार को 1593 सैंपलों की जांच की गई थी, इसमें 547 जनों की रिपोर्ट कोरोना पॉजिटिव आई है। नए पॉजिटिव में कोटा जिला व झालावाड़ जिले के पॉजिटिव शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn